rejauldu/bengali-wikipedia huggingface dataset:
মুন্সি প্রেমচাঁদ (৩১ জুলাই ১৮৮০ - ৮ অক্টোবর ১৯৩৬) আধুনিক হিন্দি এবং উর্দু ভাষার অন্যতম সফল লেখক। তিনি ছিলেন উপমহাদেশের অন্যতম স্বনামধন্য সাহিত্যিক এবং বিংশ শতাব্দীর ভারতীয় লেখকদের মধ্যে অন্যতম অগ্রগামী লেখক।  বিষয়শ্রেণী:হিন্দি লেখক বিষয়শ্রেণী:ভারতীয় লেখক   জন্ম ও শিক্ষাজীবন  আধুনিক হিন্দি ভাষা ও উর্দু ভাষার অন্যতম সফল লেখক প্রেমচাঁদ ভারতের উত্তর প্রদেশে ১৮৮০ সালের  ৩১ জুলাই জন্মগ্রহণ করেন। ৮ অক্টোবর, ১৯৩৬ ভারতের বারাণসীতে তাঁর মৃত্যু হয়। মুন্সি প্রেমচাঁদ উর্দু ও হিন্দি সাহিত্যের স্বনামধন্য কথাশিল্পী। তার আসল নাম ধনপত রায়। তবে মুন্সি প্রেমচাঁদ নামেই তিনি পরিচিত। তাকে জীবনবাদী সাহিত্যিক বলা হয়। হিন্দি সাহিত্যে ‘উপন্যাস-সম্রাট’ হিসেবে খ্যাত প্রেমচাঁদকে আধুনিক হিন্দি সাহিত্যের জনক বলেও অভিহিত করা হয়। বাংলা সাহিত্যের বঙ্কিমচন্দ্র চট্টোপাধ্যায়ের সাথে তুলনা করে তাঁকে 'হিন্দি সাহিত্যের বঙ্কিম' বলা হয়। ১৯১০ সালে 'বড়ে ঘরকী বেটি' প্রকাশিত হলে উর্দু সাহিত্যে তিনি স্থায়ী আসন লাভ করেন। তার সর্বশ্রেষ্ঠ উপন্যাস গোদান । তার প্রায় যাবতীয় সাহিত্যকর্ম বাংলা ভাষায় অনূদিত ও বহুল পঠিত।   কর্মজীবন    উল্লেখযোগ্য রচনা  তাঁর রচিত উল্লেখযোগ্য রচনা গুলো হল প্রেম পঁচিশি, প্রেম বত্তিশি, খাক পরোয়ানা, খোয়াব ও খেয়াল, ফেরদৌসে খেয়াল, প্রেম চল্লিশি, আখেরি তোফাহ, যাদরাহ, নির্মলা ইত্যাদি।  উপন্যাস:   বরদান  প্রতিজ্ঞা  সেবাসদন  প্রেমাশ্রম  নির্মলা  রঙ্গভূমি  নাটক:  সংগ্রাম  কার্বলা  প্রেম কী বেদী কফন( ছোটোগল্প)   তথ্যসূত্র    বহিঃসংযোগ    Collection of Munshi Premchand's stories and novels  Another brief biography  Website in making about works of Premchand   Translations of two stories by Premchand  Complete collection of his literature and some of it available for reading online  ।|  বিষয়শ্রেণী:১৮৮০-এ জন্ম বিষয়শ্রেণী:১৯৩৬-এ মৃত্যু বিষয়শ্রেণী:ভারতীয় সাহিত্যিক বিষয়শ্রেণী:হিন্দি ভাষার লেখক বিষয়শ্রেণী:উর্দু ভাষার লেখক বিষয়শ্রেণী:হিন্দু লেখক বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:১৯শ শতাব্দীর ভারতীয় ঔপন্যাসিক বিষয়শ্রেণী:১৯শ শতাব্দীর ভারতীয় ছোটগল্পকার বিষয়শ্রেণী:ভারতীয় ম্যাগাজিন সম্পাদক বিষয়শ্রেণী:১৯শ শতাব্দীর ছদ্মনামধারী লেখক বিষয়শ্রেণী:২০শ শতাব্দীর ছদ্মনামধারী লেখক বিষয়শ্রেণী:ভারতীয় পুরুষ ঔপন্যাসিক বিষয়শ্রেণী:ভারতীয় পুরুষ চিত্রনাট্যকার বিষয়শ্রেণী:এলাহাবাদ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ ভারতের উর্দু লেখক
কাটিহার () ভারতের বিহার রাজ্যের পূর্বাংশের কাটিহার জেলার সদর শহর এবং উত্তর পূর্ব সীমান্ত রেলওয়ের একটি বিভাগীয় কার্যালয়। এটি বিহারের দশম বৃহত্তম শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২০ মিটার (৬৫ ফুট)। শহরটির পশ্চিম দিক দিয়ে বয়ে চলেছে কারা কোশী নদী যা শেষে দক্ষিণে গিয়ে গঙ্গা নদীতে মিশেছে।   জনসংখ্যার উপাত্ত  ভারতের ২০০১ সালের আদম শুমারি অনুসারে কাটিহার শহরের জনসংখ্যা হল ১৭৫,১৬৯ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৩%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে কাতিহার এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
ইস্ট গ্রিনস্টেড, সাসেক্সের রিচার্ড ওঘেরে (সক্রিয় ১৩৭৮-১৪০৭), ছিলেন একজন ইংরেজ রাজনীতিবিদ।   পরিবার  তার ছেলে জন ওঘেরও ইস্ট গ্রিনস্টেডের একজন এমপি ছিলেন। তার স্ত্রীর নাম রেকর্ড করা হয়নি এবং অন্য কোন সন্তানের নাম রেকর্ড করা হয়নি।   কর্মজীবন  ওঘেরে ১৩৮২ থেকে ১৩৮৪ সাল পর্যন্ত ইস্ট গ্রিনস্টেডের বেলিফ ছিলেন। তিনি ১৩৭৮, মে ১৩৮২, এপ্রিল ১৩৮৪, নভেম্বর ১৩৮৪, ১৩৮৫, সেপ্টেম্বর ১৩৮৮, ১৩৯৯, ১৪০২ এবং ১৪০৭ সালে ইস্ট গ্রিনস্টেডের জন্য ইংল্যান্ডের সংসদের সদস্য (এমপি) ছিলেন।   তথ্যসূত্র   বিষয়শ্রেণী:ইংল্যান্ডের সংসদ সদস্য ১৪০৭ বিষয়শ্রেণী:ইংল্যান্ডের সংসদ সদস্য ১৪০২ বিষয়শ্রেণী:ইংল্যান্ডের সংসদ সদস্য ১৩৯৯ বিষয়শ্রেণী:ইংল্যান্ডের সংসদ সদস্য সেপ্টেম্বর ১৩৮৮ বিষয়শ্রেণী:ইংল্যান্ডের সংসদ সদস্য ১৩৮৫ বিষয়শ্রেণী:ইংল্যান্ডের সংসদ সদস্য নভেম্বর ১৩৮৪ বিষয়শ্রেণী:ইংল্যান্ডের সংসদ সদস্য এপ্রিল ১৩৮৪ বিষয়শ্রেণী:ইংল্যান্ডের সংসদ সদস্য মে ১৩৮২ বিষয়শ্রেণী:মৃত্যুর সাল অজানা বিষয়শ্রেণী:জন্মের সাল অজানা বিষয়শ্রেণী:১৫শ শতাব্দীতে মৃত্যু বিষয়শ্রেণী:১৪শ শতাব্দীতে জন্ম বিষয়শ্রেণী:ইংল্যান্ডের সংসদ সদস্য ১৩৭৮
সংযোগ=https://en.wikipedia.org/wiki/File:Chicken_Sizzeler.jpg|থাম্ব|  সিজলার হল মুম্বাইতে উদ্ভাবিত একটি পাঁচমিশালি খাদ্য। এটি রান্না করা হয় এবং একটি গরম ধাতব থালায় পরিবেশন করা হয় যা গ্রাহকের টেবিলে নিয়ে যাওয়ার সময় একটি কাঠের ধারকে রাখা হয়। থাবারটি জাপানি টেপ্পানিয়াকি দ্বারা অনুপ্রাণিত, যেখানে শাকসবজি এবং মাংস খুব গরম ধাতব তাওয়াতে রান্না করা হয়, যাতে ভিতরে নরম ও আর্দ্র থাকে এবং বাইরের অংশটি মুচমুচে হয়।   ইতিহাস  ১৯৬৩ সালে মুম্বাইতে ফিরোজ এরানি ভারতীয় সিজলারটির উদ্ভাবন করেছিলেন এবং এক্সেলসিয়র সিনেমার কাছে তার রেস্তোরাঁকে "সিজলার" বলা হত। তিনি ক্যালিফোর্নিয়ায় সিজলার নামক একটি রেস্তোরাঁয় দেখা জাপানি টেপানিয়াকির একটি আমেরিকান সংস্করণ দ্বারা অনুপ্রাণিত হয়েছিলেন। ফিরোজের দ্বিতীয় স্ত্রী তাচিকো ছিলেন জাপানি। ১৯৬৭ সালে, তারা তাদের রেস্তোরাঁ "সিজলার" বন্ধ করে দেয় এবং আইল অব ম্যান-এ চলে যায়। ফিরোজের ছেলে শাহরুখ ইরানি সিজলার পরিবেশনের ঐতিহ্য অব্যাহত রাখেন এবং একই বছর ওয়ার্ডেন রোডে "টাচ" চালু করেন। ১৯৭১ সালে, তিনি পুনে চলে যান যেখানে তিনি একটি নতুন রেস্তোরাঁ "দ্য প্লেস: টাচ" শুরু করেন। রেস্তোরাঁটি আজও জনপ্রিয়, ফরিদা ভাছা দ্বারা পরিচালিত হয় এবং ভারতের আসল সিজলার রেস্তোরাঁ হওয়ার আভাস বহন করে।   ১৯৭৫ সালে, ওয়াজির রিজভি নামে একজন ব্যবসায়ী মুম্বাইতে "কোবে সিজলারস" নামে তার নিজস্ব রেস্টুরেন্ট (এবং পরে ধারা) শুরু করেন। অন্যান্য রেস্তোরাঁ যেমন ইয়োকো সিজলার ও ফাউন্টেন সিজলার শীঘ্রই মুম্বাইতে ও পুনেতে জামু এবং ইয়ানাকে অনুসরণ করে।[ উদ্ধৃতি প্রয়োজন ] ভারতের বেশিরভাগ বড় শহরগুলিতে এখন এমন রেস্তোরাঁ রয়েছে যারা সিজলারদের মধ্যে বিশেষজ্ঞ, এবং কিছু আইকনিক সিজলার রেস্তোরাঁর চেইনগুলির শাখা সংযুক্ত আরব আমিরাতে রয়েছে।   তথ্যসূত্র   বিষয়শ্রেণী:ভারতীয় রন্ধনশৈলী বিষয়শ্রেণী:আমিরাতি রন্ধনশৈলী
অবতার হল ২০১৯ সালের একটি বাংলাদেশি চলচ্চিত্র, যেটিতে অভিনয় করেছেন মাহিয়া মাহি, জেএইচ রুশো, আমিন খান, মিশা সওদাগর, রাইসুল ইসলাম আসাদসহ আরো অনেকে অভিনয় করেন।   অভিনয়ে    মাহিয়া মাহি  জেএইচ রুশো  আমিন খান  মিশা সওদাগর  রাইসুল ইসলাম আসাদ  শিবা সানু  সুব্রত  সুস্মিতা সিনহা  শিল্পী সরকার অপু  মিলন ভট্ট   নির্মাণ   ২০১৭ সালের ডিসেম্বরে চলচ্চিত্রটির চিত্রগ্রহণ শুরু হয় এবং ২০১৮ সালের ডিসেম্বরে তা শেষ হয়। ২০১৯ সালের ১৯ মার্চ চলচ্চিত্রটি সেন্সর বোর্ড থেকে বিনাকর্তনে ছাড়পত্র লাভ করে।   মুক্তি  চলচ্চিত্রটির মুক্তির তারিখ ২০১৯ সালের ১৯ জুলাই শুরুতে নির্ধারণ করা হয়েছিল। পরে সে তারিখ পরিবর্তন করা হয় এবং ২০১৯ সালের ১৩ সেপ্টেম্বর চলচ্চিত্রটি মুক্তি পায়। চলচ্চিত্রটি মুক্তির পর চলচ্চিত্রটির অভিনেতা আমিন খান যুগান্তর পত্রিকায় এক সাক্ষাৎকারে হ্যাকিংয়ের মাধ্যমে সামাজিক যোগাযোগমাধ্যমে চলচ্চিত্রটির প্রচারণায় প্রতিবন্ধকতা সৃষ্টি করা হয়েছে বলে দাবি করেন।   তথ্যসূত্র   বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:২০১৯-এর চলচ্চিত্র
রিনা সুনেত্রা কুমার (৭ জুলাই ১৯৭০- ২৩ এপ্রিল ২০২৪) একজন ভারতীয় অভিনেত্রী, যিনি বাংলাদেশ, ভারত ও পাকিস্তানি চলচ্চিত্রে অভিনয় করেছেন। ১৯৮৫ সালের ‘উসিলা’ ছবি দিয়ে মাত্র ১৫ বছর বয়সে তিনি চলচ্চিত্রে অভিষিক্ত হন। ১৯৯০ সালে মুক্তি পাওয়া দেলোয়ার ঝাহান ঝন্টু পরিচালিত ‘পালকী’ ছবিটির জন্য তিনি ব্যাপক জনপ্রিয়তা পান।  জীবনী সুনেত্রা ১৯৭০ সালের ৭ জুলাই কলকাতার এক সম্ভ্রান্ত হিন্দু পরিবারে জন্মগ্রহণ করেন। দুই ভাইবোনের মধ্যে সুনেত্রা ছোট। তিনি কলকাতার গখলে মেমোরিয়াল গার্লস হাই স্কুলে থেকে মাধ্যমিক শেষ করেছিলেন এবং কলকাতা বিশ্ববিদ্যালয় থেকে প্রাণিবিদ্যায় স্নাতকোত্তর ডিগ্রি লাভ করেছিলেন।  ১৯৮৫ সালে জাফর ইকবালের বিপরীতে উসিলা চলচ্চিত্রের মাধ্যমে ঢালিউডে পা রাখেন তিনি। ঢালিউডে বেশি কাজ করলেও টলিউডেও কাজ করেছেন তিনি। এছাড়া তিনি দুইটি উর্দু চলচ্চিত্র ও পাকিস্তানি টিভি নাটকে অভিনয় করেছেন।  নির্বাচিত চলচ্চিত্র তালিকা ঢালিউড  উসিলা  বোনের মতো বোন  ভাবীর সংসার  সাধনা  পালকী  রাজা মিস্ত্রি  যোগাযোগ  সুখের স্বপ্ন  আলাল দুলাল  শুকতারা  সহধর্মিনী  কুচবরণ কন্যা  বন্ধু আমার  শিমুল পারুল  ভাই আমার ভাই  লায়লা আমার লায়লা  দুঃখিনী মা  বিধান  নাচে নাগিন  ভুল বিচার  সর্পরানি  বিক্রম  বাদশা ভাই  রাজা জনি  আমার সংসার  ঘর ভাঙা ঘর  টলিউড  সিঁথির সিঁদুর  মনসা কন্যা  দানব  ললিউড  তালাশ  শূন্যে কি তালাশ  তথ্যসূত্র   বহিঃসংযোগ      বিষয়শ্রেণী:১৯৭০-এ জন্ম বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:উর্দু চলচ্চিত্র অভিনেত্রী বিষয়শ্রেণী:বাঙালি টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় টেলিভিশন অভিনেত্রী
কালাদিয়ারার যুদ্ধ ১৭৪৮ সালের ১৬ এপ্রিল বিহারের কালদিয়ারা নামক স্থানে বাংলার নবাব আলীবর্দী খানের সৈন্যবাহিনী এবং সম্মিলিত আফগান বিদ্রোহী মারাঠা বাহিনীর মধ্যে সংঘটিত হয়। যুদ্ধে মারাঠারা ও বিদ্রোহী আফগানরা শোচনীয়ভাবে পরাজিত হয়। এই যুদ্ধে পরাজয়ের মধ্য দিয়ে বিহারে আফগান বিদ্রোহের অবসান ঘটে।   পটভূমি   বাংলার নবাব আলীবর্দী খান যখন মারাঠাদের বিরুদ্ধে যুদ্ধে ব্যস্ত ছিলেন, তখন বিহারে আফগান সৈন্যরা বিদ্রোহ করে। বিহারের প্রাদেশিক শাসনকর্তা জৈনুদ্দিন আহমদ (নবাবের ভ্রাতুষ্পুত্র ও জামাতা) মারাঠা আক্রমণ থেকে বিহারকে রক্ষা করার উদ্দেশ্যে তাঁর সৈন্যসংখ্যা বৃদ্ধি করছিলেন। এজন্য তিনি আলীবর্দী কর্তৃক পদচ্যুত আফগান সৈন্যাধ্যক্ষ সমশের খান এবং সরদার খানকে নিজ সৈন্যদলে গ্রহণ করেছিলেন। কিন্তু ১৭৪৮ সালের ২৯ ফেব্রুয়ারি তাঁরা দু'জন বিশ্বাসঘাতকতাপূর্বক জৈনুদ্দিন ও তাঁর পিতা হাজি আহমদকে হত্যা করেন এবং জৈনুদ্দিনের স্ত্রী ও সন্তানদের বন্দি করেন। এই সংবাদ পেয়ে আলীবর্দী বিহার অভিমুখে যাত্রা করেন। মারাঠা সৈন্যরাও বিদ্রোহী আফগানদের সঙ্গে যোগ দেয়ার জন্য বিহারের দিকে রওনা হয়েছিল। ভাগলপুরের যুদ্ধে নবাব তাদেরকে পরাজিত করেন।   যুদ্ধের ঘটনাবলি   ভাগলপুরের যুদ্ধের পর নবাব আলীবর্দী বিহারের রাজধানী পাটনার দিকে অগ্রসর হন। ১৭৪৮ সালের ১৬ এপ্রিল পাটনা থেকে ২৬ মাইল দূরে কালাদিয়ারা নামক স্থানে নবাব মারাঠা ও বিদ্রোহী আফগানদের সম্মিলিত বাহিনীর মুখোমুখি হন। মারাঠাদের নেতৃত্ব দিচ্ছিলেন মীর হাবিব, আর আফগানদের নেতৃত্বে ছিলেন নবাবের ভূতপূর্ব সেনাপতি শমসের খান ও সরদার খান। উভয়পক্ষে প্রচণ্ড যুদ্ধ হয়। যুদ্ধে নবাবের বাহিনীর নিকট সম্মিলিত মারাঠা ও আফগান বাহিনী সম্পূর্ণরূপে বিধ্বস্ত হয়। আফগান বিদ্রোহীদের নেতা সমশের খান ও সরদার খান যুদ্ধে নিহত হন।   ফলাফল   কালাদিয়ারের যুদ্ধে নবাবের জয়লাভের মধ্য দিয়ে বিহারে আফগান বিদ্রোহের অবসান ঘটে। বিদ্রোহী আফগানরা ছত্রভঙ্গ হয়ে যায়, আর মীর হাবিবের নেতৃত্বে মারাঠা বাহিনী দ্রুত বিহার থেকে পশ্চাৎপসরণ করে। এই যুদ্ধের ফলে বাংলার নবাবের বিরুদ্ধে মারাঠা ও বিদ্রোহী আফগানদের মধ্যে মিত্রজোট গঠনের প্রচেষ্টা ব্যর্থতায় পর্যবসিত হয়। যুদ্ধের পর নবাব পাটনা পুনরুদ্ধার করেন এবং তাঁর কন্যা আমিনা বেগম ও তাঁর সন্তানদের মুক্ত করেন। নবাব তাঁর বেগম শরফুন্নেসার পরামর্শে জৈনুদ্দিন ও আমেনা বেগমের পুত্র সিরাজউদ্দৌলাকে বিহারের নতুন প্রাদেশিক শাসনকর্তা নিযুক্ত করেন। রাজা জানকীরাম সিরাজের নায়েব নিযুক্ত হন। এর মধ্য দিয়ে বিহারে নবাবের কর্তৃত্ব পুন:প্রতিষ্ঠিত হয়।   আরো দেখুন    বিহারে আফগান বিদ্রোহ  ভাগলপুরের যুদ্ধ   তথ্যসূত্র   বিষয়শ্রেণী:বাংলায় মারাঠা আক্রমণ
মহিষ, (), গরুর নিকট আত্মীয় কালো চেহারার রোমন্থক প্রাণী। এই বিশাল বোভিডির উৎপত্তি মূলত দক্ষিণ এশিয়া, দক্ষিণ-পূর্ব এশিয়া ও চীন এই অঞ্চলে। বর্তমানে এটি ইউরোপ, অস্ট্রেলিয়া, দক্ষিণ আমেরিকা ও আফ্রিকার কিছু দেশেও পাওয়া যায়। এশীয় মহিষরা জলকাদা মাখতে ভালোবাসে। মাংস, দুধ ও চামড়া ইত্যাদি দেয়। মহিষের গাড়ি গ্রাম থেকে গ্রামে পণ্য পরিবহনে শত শত বৎসর যাবৎ ব্যবহৃত হয়ে আসছে।  তথ্যসূত্র  বহিঃসংযোগ  বিষয়শ্রেণী:গৃহপালিত প্রাণী বিষয়শ্রেণী:মহিষ বিষয়শ্রেণী:প্রাণিসম্পদ বিষয়শ্রেণী:১৭৫৮-এ বর্ণিত স্তন্যপায়ী বিষয়শ্রেণী:রোমন্থক বিষয়শ্রেণী:ইন্দোনেশিয়ার স্তন্যপায়ী বিষয়শ্রেণী:মালয়েশিয়ার স্তন্যপায়ী বিষয়শ্রেণী:নেপালের স্তন্যপায়ী‎ বিষয়শ্রেণী:থাইল্যান্ডের স্তন্যপায়ী‎ বিষয়শ্রেণী:পাকিস্তানের স্তন্যপায়ী বিষয়শ্রেণী:ফিলিপাইনের স্তন্যপায়ী বিষয়শ্রেণী:ভারতের স্তন্যপায়ী বিষয়শ্রেণী:ভিয়েতনামের স্তন্যপায়ী‎ বিষয়শ্রেণী:দক্ষিণ এশিয়ার স্তন্যপায়ী বিষয়শ্রেণী:দক্ষিণ-পূর্ব এশিয়ার স্তন্যপায়ী বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
ওয়াঝমা ফ্রঘ হলেন একজন নারী অধিকার কর্মী।The Secretary of State's 2009 International Women of Courage Awards তিনি ২০০৯ সালে আন্তর্জাতিক সাহসী নারী পুরস্কার লাভ করেছিলেন।   জীবনী  অষ্টম শ্রেণীতে পড়াকালীন সময়ে তিনি তার বাড়িওয়ালার সন্তানদের পড়াতেন, যাতে বাড়িওয়ালা তাদের বাড়িভাড়া হ্রাস করে এবং তিনি ও তার বোন স্কুলে যেতে পারে।Wazhma Frogh: Opening the Doors for Women in Afghanistan | DipNote তিনি সতের বছর বয়সে পাকিস্তানে আফগান শরণার্থী শিবিরের দুরবস্থা এবং সেখানে নারী নির্যাতনের কাহিনী একটি পাকিস্তানি পত্রিকায় প্রকাশ করেন, যখন তিনি একটি পাকিস্তানি সংবাদপত্রে ইন্টার্নি করতেছিলেন। ১৯৯২ সাল থেকে ২০০১ সাল পর্যন্ত তিনি নারীর ক্ষমতায়ন বিষয়ক কর্মকাণ্ডে জড়িত ছিলেন। তিনি পেশোয়ার থেকে ২০০১ সালে আফগানিস্তানে ফিরে আসেন।Institute for Inclusive Security Wazhma Frogh » Institute for Inclusive Security ২০০২ সালে তিনি আফগানিস্তানের নুরিস্তানের নারীদের অবস্থা বিষয়ক একটি প্রতিবেদনের কাজ শেষ করেন। তিনি দেশটির কান্দাহার, গজনি, হেরাত ও পারোয়ান প্রদেশে নারী উন্নয়ন কেন্দ্র প্রতিষ্ঠার সমর্থক ছিলেন।  তিনি আফগান অর্গানাইজেশন রিসার্চ ইন্সটিটিউট ফর উইমেন, পিস অ্যান্ড সিকিউরিটির সহপ্রতিষ্ঠাতা। ২০১৩ সালে তিনি মার্কিন যুক্তরাষ্ট্রে যেয়ে ন্যাটোকে বারংবার মানবাধিকার লঙ্ঘনকারী এক মিলিশিয়া কমান্ডার সম্পর্কে অবহিত করতে চেয়েছিলেন। ঐ মিলিশিয়া কমান্ডার প্রতিনিয়ত তাকে ও তার বোনকে হুমকি দিচ্ছিল। যুক্তরাষ্ট্রভিত্তিক ইন্সটিটিউট অব ইনক্লুসিভ সিকিউরিটি তাকে ছয় থেকে বারো মাসের জন্য ভিজিটিং ফেলো হিসেবে কাজ করার আমন্ত্রণ জানালেও তার ভিসা প্রত্যাখ্যাত হয়েছিল।  তিনি দ্য গার্ডিয়ান পত্রিকায় আফগানিস্তান নিয়ে লিখেছেন। তিনি দেশটিতে নারী অধিকার নিয়ে কাজ করে চলেছেন।Wazhma Frogh | The Guardian  তিনি নারীর প্রতি সকল প্রকার বৈষম্য বিলোপ সনদের সমর্থক, যেটি আফগানিস্তান ২০০৩ সালে অনুমোদন করেছিল।Afghanistan: Failing Commitments to Protect Women's Rights | Human Rights WatchCEDAW ratification would be a triumph for Afghan women | TheHill   সম্মাননা  ওয়াঝমা ফ্রঘ ২০০৯ সালে আন্তর্জাতিক সাহসী নারী পুরস্কার লাভ করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:সাহসিকতা পুরস্কার বিষয়শ্রেণী:আফগান নারী অধিকার কর্মী বিষয়শ্রেণী:আফগান সক্রিয়কর্মী
নুরজাহান বেগম (জন্ম: ১৬ নভেম্বর ১৯৫৫) বাংলাদেশের ঝিনাইদহ জেলার রাজনীতিবিদ যিনি সংরক্ষিত মহিলা আসনের সাবেক সংসদ সদস্য।   প্রাথমিক জীবন  নুরজাহান বেগম ১৬ নভেম্বর ১৯৫৫ সালে ঝিনাইদহ জেলায় জন্মগ্রহণ করেন।   রাজনৈতিক জীবন  নুরজাহান বেগম নবম জাতীয় সংসদের মহিলা আসন ১৫ থেকে মনোনীত সংসদ সদস্য ছিলেন। নবম সংসদে তিনি কৃষি মন্ত্রণালয় সম্পর্কিত স্থায়ী কমিটির সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫৫-এ জন্ম বিষয়শ্রেণী:ঝিনাইদহ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:২১শ শতাব্দীর বাংলাদেশী নারী রাজনীতিবিদ
এস এস মণি নাদার (মৃত্যু ১৯ নভেম্বর ২০০২) ছিলেন একজন ভারতীয় রাজনীতিবিদ এবং বিধানসভার সদস্য (বিধায়ক)। তিনি১৯৯৬  এবং ২০০১ সালের নির্বাচনে সাথানকুলাম আসন থেকে তামিল মানিলা কংগ্রেস (মূপনার) (টিএমসি) প্রার্থী হিসাবে তামিলনাড়ু বিধানসভায় নির্বাচিত হয়েছিলেন।   নাদার পাঁচ টিএমসি বিধায়কের একজন ছিলেন যিনি রিপাবলিকান পার্টি অফ ইন্ডিয়ার সদস্য ছিলেন, কিন্তু যিনি টিএমসির টিকিটে নির্বাচিত হয়েছিলেন, যিনি ২০০২ এর আগস্টে ভারতীয় জাতীয় কংগ্রেসে দলের প্রস্তাবিত একীকরণে আপত্তি জানিয়েছিলেন।   তিনি স্ত্রী এবং পুত্রকে রেখে ৬৬ বছর বয়সে ৯ নভেম্বর ২০০২ সালে চেন্নাইয়ে মারা যান।    তথ্যসূত্র   বিষয়শ্রেণী:২০০২-এ মৃত্যু বিষয়শ্রেণী:তামিল মানিলা কংগ্রেসের রাজনীতিবিদ বিষয়শ্রেণী:তামিলনাড়ু বিধানসভার সদস্য ১৯৯৬-২০০১ বিষয়শ্রেণী:তামিলনাড়ু বিধানসভার সদস্য ২০০১-২০০৬
ভাষিক রূপতত্ত্ব (Linguistic Phenomenology) হলো জন ল্যাংশি অস্তিনের (John Langshaw Austin) আবিষ্কৃত ও অনুসৃত একটি পদ্ধতি। এ-পদ্ধতিকে জি. ই. ম্যুরের (G. E. Moore) পদ্ধতির এক সুক্ষ ও পরিশোধিত রূপ হিসেবে গণ্য করা হয়। তিনি বিশেষ করে ম্যুর, ভিতগেনস্তাইন, রাইল ও স্ত্রসনের ভাষাসংক্রান্ত বক্তব্যের উপর ভিত্তি করে এ-পদ্ধতির জানান দেন।  ভাষিক রূপতত্ত্ব সম্পর্কে অস্তিন তার ‘শব্দের অর্থ’ শিরোনামীয় এক প্রবন্ধে উল্লেখ করেন। এ-প্রবন্ধে তিনি গিলবার্ত রাইলের (Gilbert Ryle) সাথে একমত পোষণ করে বলেন, একটি শব্দের অর্থ বলতে কোনো বস্তুকে বুঝায় না। এ-কারণেই বিশ্লেষক ও সংশ্লেষক উক্তির মধ্যে কোনো সাধারণ পার্থক্য নির্দেশ করা সম্ভব নয়। যেহেতু অর্থ বলতে একাধিক অংশের সমবায়ে গঠিত কোনো বস্তুকে বুঝায় না, সেহেতু ‘এ-উক্তির বিধেয় কি তার উদ্দেশ্যের অংশের অর্থ’- এ-প্রশ্নের কোনো সঠিক উত্তর সবসময় পাওয়া যায় না। বিশেষ বিশেষ শব্দের অর্থসংক্রান্ত প্রশ্নের উত্তরে বিভিন্ন ধরনের জটিল বিশেষ উত্তর থাকতে পারে। রাইলের ন্যায় তিনি সার্বিক মতবাদসমূহকে ‘যদি কোনো শব্দের অর্থ থাকে, তবে এমন একটি বস্তু থাকা চাই, যা ঐ-শব্দের অর্থ’- এ-ধারণার উপর আরোপ করেন। ‘কোনো উক্তিকে সত্য বলার অর্থ একে শুধু অনুমোদন করা এবং বাষা-বহির্ভূত জগতের সাথে এর সম্বন্ধ সম্পর্কে কিছু বলা নয়’- স্ত্রসনের (Peter Fredrick Strawson) এ-মতের বিরুদ্ধে তিনি বলেন যে, উক্তির সত্যতা নিহিত থাকে তথ্যের সাথে তার মিলের মধ্যে।মো. আবদুল হালিম, দার্শনিক প্রবন্ধাবলি: তত্ত্ব ও বিশ্লেষণ, বাংলা একাডেমী, ঢাকা, ২০০৩  ল্যাংশি অস্তিনের হাতে পড়ে প্রচলিত ভাষাদর্শন একটি সুনির্দিষ্ট রূপ ও স্বকীয়তা লাভ করে। তিনি দেখলেন, অতীতের অধিকাংশ দর্শনেই ভাষার নিয়মাবলি কতিপয় মুষ্টিমেয় পছন্দমাফিক দৃষ্টান্তে সীমাবদ্ধ। তার চেষ্টা ছিল শব্দাবলির প্রকৃত ব্যবহারে সতর্ক এবং বিস্তারিত অনুসন্ধানের মাধ্যমে ব্যাপক ও বিচিত্র দৃষ্টান্তের সাহায্যে ভাষার নিয়মাবলি প্রতিষ্ঠা করা। এ-লক্ষ্য-অর্জনে তিনি ভিতগেনস্তাইন ও রাইলকে অতিক্রম করে যান।  তথ্যসূত্র  বিষয়শ্রেণী:২০শ শতাব্দীর দর্শন বিষয়শ্রেণী:বিশ্লেষণী দর্শন বিষয়শ্রেণী:ভাষাদর্শন বিষয়শ্রেণী:সাধারণ ভাষা দর্শন
শঁলাল গাঁও আসামের লখিমপুর জেলার অন্তৰ্গত একটি গ্রাম। উত্তর লখিমপুর, বিহপুরিয়া, ধকুয়াখনা, নাওবৈচা, নারায়ণপুর ইত্যাদি শলাল গ্রামের নিকটবৰ্তী শহর।http://allindiafacts.com/places/assam/lakhimpur/north-lakhimpur/salal-gaon.html  All India Facts আহরণ করা হয়েছে ৩০/৩/২০১৫ ভারতীয় মান সময়  সাধারণ তথ্য শঁলাল গাঁওয়ে ২৬২ টি পরিবার বাস করে। শঁলাল গাঁওয়ের জনসংখ্যা ১২৪৩-৬৩৪ জন পুরুষ এবং ৬০৯জন মহিলা। শঁলাল গাঁওয়ে প্ৰতি হাজারজন পুরুষের মধ্যে ৯৬১জন মহিলা, যা অসমের গড় (৯৫৮) থেকে অধিক। শঁলাল গাঁওয়ের সাক্ষরতার হারও ৯৫.১৭%(২০১১ সালে), যা অসমের হার থেকে অধিক।http://www.census2011.co.in/data/village/288223-salal-gaon-assam.html সেন্সাস ২০১১ আহরণ করা হয়েছে ৩০/৩/২০১৫ ভারতীয় মান সময়  তথ্যসূত্র  বিষয়শ্রেণী:লখিমপুর জেলার গ্রাম
নাতাশা ভরদ্বাজ (জন্ম: ১৭ সেপ্টেম্বর, ১৯৯৭) একজন ভারতীয় অভিনেত্রী। ভরদ্বাজ তার কর্মজীবন শুরু করেছিলেন ২০১৮ সালের আপাতবাস্তব অনুষ্ঠান ইন্ডিয়া'স নেক্সট সুপারস্টার্স-এর প্রতিযোগী হিসেবে, যেখানে তিনি বিজয়ী হয়েছিলেন। এরপর তিনি ২০২০ সালের ওয়েব সিরিজ পবন অ্যান্ড পূজা দিয়ে অভিনয়ে আত্মপ্রকাশ করেছিলেন। ভরদ্বাজ ২০২১ সালের ওয়েব ধারাবাহিক মুম্বই ডায়েরিজ ২৬/১১-এ গুরুত্বপূর্ণ চরিত্রে তার অভিনয়ের জন্য সর্বাধিক পরিচিত।   প্রারম্ভিক জীবন  ভরদ্বাজ ১৯৯৮ সালের ১৭ সেপ্টেম্বর ভারতের মুম্বইয়ে জন্মগ্রহণ করেন এবং সেখানেই বেড়ে উঠেছেন। তিনি মুম্বইয়ের জয় হিন্দ কলেজ থেকে স্নাতক সম্পন্ন করেছেন। ২০১৬ সালে তিনি মিস ডিভা প্রতিযোগিতায় অংশগ্রহণ করেছিলেন, যেখানে তিনি চূড়ান্ত প্রতিযোগীদের একজন ছিলেন এবং "ইয়ামাহা ফ্যাসিনো মিস ট্যালেন্টেড" খেতাব জিতেছিলেন।   চলচ্চিত্রের তালিকা    টেলিভিশন   বছর শিরোনাম ভূমিকা টীকা  ২০১৮ ইন্ডিয়া'স নেক্সট সুপারস্টার্স প্রতিযোগী বিজয়ী    ওয়েব ধারাবাহিক   বছর শিরোনাম ভূমিকা টীকা  ২০২০ পবন অ্যান্ড পূজা পূজা মহেশ্বরী  ২০২১–২০২৩ মুম্বই ডায়েরিজ ২৬/১১ ডা. দিয়া পারেখ  ২০২৩ ইশ্‌ক নেক্সট ডোর মেহের কৌর সিক্কা    সঙ্গীত ভিডিও   বছর শিরোনাম সঙ্গীতশিল্পী  ২০২২ মান মেরি জান কিং    পুরস্কার ও মনোনয়ন   বছর পুরস্কার বিভাগ চলচ্চিত্র ফলাফল  ২০২২ ভারতীয় টেলিভিশন একাডেমি পুরস্কার শ্রেষ্ঠ পার্শ্ব-অভিনেত্রী – ধারাবাহিক (ওটিটি) মুম্বই ডায়েরিজ ২৬/১১     তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:ভারতের সুন্দরী প্রতিযোগিতার প্রতিযোগী বিষয়শ্রেণী:ভারতীয় ওয়েব ধারাবাহিক অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:জয় হিন্দ কলেজের প্রাক্তন শিক্ষার্থী
সরদার শাখাওয়াত হোসেন বকুল বাংলাদেশ জাতীয়তাবাদী দলের একজন  প্রখ্যাত রাজনীতিবিদ,বীর মুক্তিযোদ্ধা এবং নরসিংদী-৪ আসনের সাবেক সাংসদ। তিনি বিএনপির হয়ে ১৯৯১, ফেব্রুয়ারি ১৯৯৬ ও ২০০১ সালে নির্বাচিত সংসদ সদস্য।   জন্ম ও প্রাথমিক জীবন  সরদার শাখাওয়াত হোসেন বকুল 1951 সালে নরসিংদী জেলার মনোহরদী উপজেলার চালাকচর ইউনিয়নের হাফিজপুর গ্রামে,ঐতিহ্যবাহী সরদার পরিবারে জন্ম গ্রহণ করেন। পিতা সরদার আছমত আলী। তিনি চালাকচর উচ্চ বিদ্যালয়,নরসিংদী সরকারী কলেজ ও ঢাকা বিশ্ববিদ্যালয়ের কৃতি শিক্ষার্থী।   রাজনৈতিক ও কর্মজীবন  সরদার শাখাওয়াত হোসেন বকুল প্রথমে ছাত্র ইউনিয়ন ও পরবর্তী সময়ে বিএনপি সরকারের গুরুত্বপূর্ণ পদে দায়িত্ব পালন করেছেন।বর্তমানে  নরসিংদী জেলা বিএনপির ভারপ্রাপ্ত সভাপতি ও সম্মানিত সদস্য,  নরসিংদী জেলার মনোহরদী উপজেলা বিএনপির আহবায়ক, উপজেলা মুক্তিযোদ্ধা সংসদের সাবেক সভাপতি ও বিএনপি থেকে তিন বারের নির্বাচিত সাবেক সংসদ সদস্য। তিনি ঢাকা বিশ্ববিদ্যালয়ের ছাত্র থাকাকালীন অবস্থায় মুক্তিযুদ্ধে সক্রিয় অংশগ্রহণ করেন। তিনি নরসিংদী-৪ আসন থেকে ১৯৯১ সালের পঞ্চম, ফেব্রুয়ারি ১৯৯৬ সালের ষষ্ঠ ও ২০০১ সালের অষ্টম জাতীয় সংসদ নির্বাচনে নির্বাচিত সংসদ সদস্য।,। তিনি বি এন পি র একজন সংস্কারপন্থী নেতা হেসেবে বেশ আলোচিত ও সমালোচিত।    আরও দেখুন    পঞ্চম জাতীয় সংসদ সদস্যদের তালিকা  ষষ্ঠ জাতীয় সংসদ সদস্যদের তালিকা  অষ্টম জাতীয় সংসদ সদস্যদের তালিকা   তথ্যসূত্র    বহিঃসংযোগ    পঞ্চম জাতীয় সংসদ সদস্যদের তালিকা (১৯৯১)  –জাতীয় সংসদ  ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)  –জাতীয় সংসদ  অষ্টম জাতীয় সংসদ সদস্যদের তালিকা (২০০১)  –জাতীয় সংসদ  বিষয়শ্রেণী:নরসিংদী জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:বাংলাদেশের মুক্তিযোদ্ধা বিষয়শ্রেণী:জীবিত ব্যক্তি বিষয়শ্রেণী:নরসিংদী জেলার ব্যক্তি
থাম্ব|নাসখআরবি সাহিত্য ( / ALA-LC: al-Adab al-‘Arabī) হলো আরবি ভাষায় লিখিত গদ্য এবং পদ্য। "সাহিত্য" শব্দের সমার্থকরূপে ব্যবহৃত আরবি প্রতিশব্দ হলো "আদব", যার অর্থ আদবকেতা; নম্রতা, সংস্কৃতিপরাণয়তা এবং সমৃদ্ধি এই আদবের ধারণার অন্তর্ভুক্ত হিসেবে ধার্য৷  আরবি সাহিত্য মূলত ৫ম শতাব্দীতে পূর্ববর্তী সামান্য কিছু লেখনীসহ আবির্ভূত হয়। এরপর কুরআনকে আরবি সাহিত্যের সর্বশ্রেষ্ঠ খণ্ড হিসেবে বিবেচনা করা হয়,Jones, p. ix. যার প্রভাব পরবর্তী আরবি সংস্কৃতি ও সাহিত্যে ব্যাপকভাবে বিদ্যমান। আরবীয় সাহিত্য ইসলামের স্বর্ণযুগে ব্যাপক সমৃদ্ধি লাভ করে, যার ধারা বর্তমানের আরব বিশ্বের কবি ও লেখকদের মাধ্যমে চলমান রয়েছে। এছাড়া আরব্য অভিবাসীদের মাধ্যমে বিশ্বব্যাপী আরবি সাহিত্য বিকাশমান।   জাহেলি যুগ (প্রায় ৪৫০-৬২২ খ্রিষ্টাব্দ)  এ যুগের সর্বশ্রেষ্ঠ রচনা হল মুআল্লাকা। এতে সাত জন কবির নাম উল্লেখযোগ্য ৷ যারা হলেন-  ইমরুল কায়েস  ত্বরফা বিন আল আবদ  যুহায়ের বিন আবি সুলমা  লাবিদ বিন রাবিয়া  আমর বিন কুলসুম  হারিস বিন হিল্লিজা  আনতারা বিন সাদ্দাদ  এ ছাড়াও নাবিগা যুবয়ানি, আ'সা ক্বায়েস ও সানফারা এ যুগের উল্লেখযোগ্য কবি।  কবি ছাড়া ও এ যুগে যারা খতিব (বাগ্মী) (orator) হিসাবে উল্লেখযোগ্য ছিলেন তারা হলেন -  ক্বুস বিন সা'আদা আল আইয়াদি  আমর বিন মা'দিকারব জুবাইদি   ইসলামি যুগ (৬২২ - ৬৬১ খ্রিষ্টাব্দ)   উমাইয়া ইবনে আবি স্বলত  তুমাদ্বির বিনতে আমের আল-খানসা  কা'ব বিন যুহায়ের  আব্বাস বিন মিরদাস  শাম্মাখ বিন যিয়ার  আমের বিন তুফায়েল  হাস্সান বিন সাবিত  জারওয়াল বিন আউস আল-হুতাইয়া  নাবিগা জা'দি   উমাইয়া যুগ (৬৬১ - ৭৫০ খ্রিষ্টাব্দ)   আখত্বাল  ফারাযদাক্ব  জারির  সাহবান ওয়াইল (খতিব)  হাজ্জাজ বিন ইউসুফ (খতিব)   আব্বাসীয় যুগ (৭৫০ - ১২৫৮ খ্রিষ্টাব্দ)  কবি  আবু নুওয়াস  আবু তাম্মাম  মুতানাব্বিছ  বুহতারি  জাহিজ  ইবনুর রুমি সাহিত্যিক  ইবনুল মুকাফ্ফা (কালিলা ও দিমনা)  ইবনুল উমিদ  সাহেব বিন আব্বাদ  বাদিউজ্জামান হামদানি  আল ক্বাজি আল ফাজেল  খোয়ারিজমি  হারিরি   ওসমানীয় যুগ (১২৫৯ - ১৭৯৭ খ্রিষ্টাব্দ)   ইবনে খাল্লিকান  ইবনে আবদে রাব্বুহি  ইবনে যাইদুন  ইবন মানযুর  বুসিরি   আধুনিক যুগ (১৭৯৮ - অদ্যাবধি)   আবুল হাসান আলী হাসানী নদভী  আহমাদ শাওকি  মহম্মদ রশিদ রেজা  জুরজি যায়দান  মুস্তফা লুতফি আল মান ফুলুতি  হাফিজ ইব্রাহিম  খালিল মুতরান  জুবরান খলিল জুবরান  ত্ব হা হুসেন  আহমাদ আমিন  আহমাদ হাসান জাইয়াত  আব্বাস মাহমুদ আক্কাদ  মুহাম্মদ হুসাইন হাইকাল  হামযা ইবনে তৌফিক  তৌফিক আল হাকিম  নাজিব মাহফুজ  জামিল সাদক্বি আয যাহাবি  মা'রুফ রসাফি  নাযিক আল মালায়িকা  ইলিয়া আবু মাযি  ফাদবি তুক্বান  মাহমুদ দারউইশ  মিখাঈল নুয়াইমা   তথ্যসূত্র   তারিখুল আদাব আরবি (আহমাদ হাসান যাইয়াত)  আরবি আদাব কি তারিখ (মহম্মদ কাযেম)  A Literary History of The Arabs (R.A.Nicholson)    বিষয়শ্রেণী:আরব সংস্কৃতি বিষয়শ্রেণী:জাতিগোষ্ঠী অনুযায়ী সাহিত্য
গণিতের সংখ্যা তত্ত্বে, হিলবার্ট সংখ্যা হলো  ধারার একটি স্বাভাবিক সংখ্যা। হিলবার্ট সংখ্যাগুলোকে ডাভিড হিলবের্টের নামে নামকরণ করা হয়। হিলবার্ট সংখ্যার ক্রম শুরু হয় ১, ৫, ৯, ১৩, ১৭, ... ।   বৈশিষ্ট্য   হিলবার্ট সংখ্যার ক্রম হলো  সহ সমান্তর প্রগমন, যার মানে হিলবার্ট সংখ্যাগুলো  পুনরাবৃত্তি সম্পর্ক অনুসরণ করে।  হিলবার্ট সংখ্যার হিলবার্ট সংখ্যার সমষ্টিও (১, ৫, ৯ ইত্যাদি) একটি হিলবার্ট সংখ্যা।   মৌলিক হিলবার্ট  মৌলিক হিলবার্ট হলো একটি হিলবার্ট সংখ্যা, যা কোনো ছোট হিলবার্ট সংখ্যা (১ ব্যতীত) দ্বারা বিভাজ্য নয়। মৌলিক হিলবার্টগুলোর ক্রম শুরু হয়   ৫, ৯, ১৩, ১৭, ২১, ২৯, ৩৩, ৩৭, ৪১, ৪৯, ... ।  মৌলিক হিলবার্ট সচরাচর কোনো মৌলিক সংখ্যা নয়; উদাহরণস্বরূপ, ২১ হলো একটি যৌগিক সংখ্যা যেহেতু  । যাইহোক, ২১ হলো মৌলিক হিলবার্ট যেহেতু ৩ বা ৭ (১ এবং নিজে ব্যতীত ২১ এর একমাত্র গুণনীয়ক) হিলবার্ট সংখ্যা নয়। এটি গুণন মডিউল ৪কে অনুসরণ করে, যা মৌলিক হিলবার্ট  ধারার একটি মৌলিক সংখ্যা (যাকে বলা হয় মৌলিক পিথাগোরিয়ান) অথবা  ধারার একটি আধা-মৌলিক সংখ্যা।   তথ্যসূত্র      বহিঃসংযোগ     ওইআইএস ক্রম A057949 (মৌলিক হিলবার্টগুলোতে একাধিক গুণকনির্ণয়সহ সংখ্যা)  বিষয়শ্রেণী:পূর্ণ সংখ্যার ধারা